हर्षवर्धन ने कहा कि 2014 में भारत को पोलियो मुक्त घोषित करने तक की यात्रा लंबी और महान रही है इस सबकी शुरुआत एक विचार से हुई कि अगर हर व्यक्ति तक मत पत्र पहुंच सकते हैं तो फिर जीवन बचाने वाली टीके की दो बूंदें भी हर बच्चे तक पहुंचनी चाहिए। दिल्ली शहर में 2 अक्टूबर 1994 को 4000 पोलियो केंद्रों के माध्यम से 12 लाख बच्चों को पोलियो टीकाकरण की दवा पिलाने की सफलता के बाद देशव्यापी आंदोलन चालू हुआ और एक साल बाद 1995 में पल्स पोलियो कार्यक्रम पूरे देश में फैल गया।